
INAUGURALIS 


DE 

FEBRE  CONTAGIOSA  CRIFANA 

ANNIS  MDCCCXVII  ET  MDCCCXVIII 
SAEVIENTE. 


PRAEFANDA. 

i 

Cupidus,  si^mmos  honores  artis  medicae,  in 
hac  Academia  celeberrima,  obtinendi,  quum,  se¬ 
cundum  ejus  leges,  aliqua  de  re  dissertationem 
proferre,  opus  est  ;  multis  de  causis  Febrem 
Continuam  argumento  hujus  disputationis  om¬ 
nibus  aliis  anteposui ;  non  modo  quod  nuper  per 
civitates  multas  Britanniae  et  Hiberniae  est 
maxime  vulgata,  sed  quod  egomet  occasionem 
habui  complures  visendi  affectos,  Doctoribus 

Lindsay  et  Maxton  curatos,  paucos  quoque, 
me  solo  praesente  et  adjuvante.  Febrem  igitur 
describere  volo,  quae  Crifae  et  in  locis  propin¬ 
quis  nuper  grassabatur,  et  medendi  rationem  fe¬ 
licissimam  proponere. 

Signa,  in  hac  febre  mox  enumeranda,  ab  ortu 
ad  eam  extinctam  sunt  notata  ;  sed  variis  rebus 
varie  modificata  sunt.  Diversa  erat  species,  seu 
adventum  sive  profectionem  spectemus,  ob  cau- 
,  sas  varias  eam  procreantes  ;  habitum  corporis 
proprium  aegrotorum  ;  et  multo  magis  ob  me¬ 
dendi  rationem  adhibitam  antequam  medici  au¬ 
xilio  venerint.  Omnes  conclavibus  calefactis 
occlusi,  aut  aere  impuro,  ingenti  hominum  tur¬ 
ba  inquinato,  aut  qui  liquoribus  ardentibus  aut 
excitantibus  usi  sunt,  acrius  afficiebantur,  mul¬ 
to  et  tardius  convalescebant ;  quam  hospitia  qui 
incolebant  refrigerata  et  regimen  perfrigidum 
adhibebant.  Haec  febris  tempore  hiberno  la¬ 
tius  fuerat  grassata,  et  revertente  aestate 'vide¬ 
batur  languescere  ;  quamobrem  contagium  ca¬ 
lore  minus  productum  esse  putetur ;  cubicula, 
tamen,  ea  tempestate  minus  perflatui  objecta 
mihi  videntur  causa  esse  ;  ne  foramine  quidem 

parvulo  patefacto,  quo  excludatur  frigus ;  quanti 
vero  intersit  perflatu  idoneo  conclavia  purgare, 
satis  constat. 


DE  SIGNIS. 

Quoniam  febris,  priusquam  medici  auxilio  ve¬ 
niant,  saepe  inveterascit,  ita  prima  signa  et 
speciem  morbi  priorem  tempestive  investigare 
non  mihi  licebat ;  sed  ab  iis,  quos  ipse  curave¬ 
ram,  et  multorum  febrientium  testimonio,  cogr 
novi,  febrem  incipientem  frigoris  sensu,  magno 
faciei  pallore,  constrictione  corporis  externa, 
plus  minusve  ad  horrorem  nonnunquam  aucta, 
semper  stipari ;  unde  aegri  frigoris  impatientes 
fiunt,  et  credunt  frigus  malorum  unicam  esse 
causam.  Praeter  haec,  aegri  molestiam  et  va¬ 
letudinem  perturbatam  querebantur ;  at  claro 
sermone  mala  sua  depingere  non  poterant.  Vi¬ 
res  animi  et  corporis  languebant.  Pigebat  ae¬ 
gros  moveri,  et  negotia  vel  levissima  subire,  Her 

betes  oculi  et  languidi,  et  oscitatio  frequens. 
Dolor  dorsum  semper  et  lumbos,  aliquando  cru¬ 
ra,  quasi  contusis  ossibus,  et  caput  male  habuit. 
Lassitudo  universa  opprimebat.  Sensus  circum . 
praecordium  hebes  cum  suspiriis  raris.  Respira¬ 
tio  aliquanto  crebrior ;  pulsus  quoque  debilior 
erat  et  paulo  frequentior.  Humida  erat  lingua  et 
muco  obducta.  Vomitus  non  infrequens,  et  ci¬ 
bus  vel  oculis  objectus  nauseam  ciebat.  Tempore 
brevi,  invicem  frigoris  erat  et  caloris  sensus ;  sed 
horrores  tandem  caloris  sensus  consecutus  est, 
primo  in  superiore  corporis  parte,  deinde  per 
totum  differebatur,  quando  signa  febris  incitatae 
omnia  exacerbantur.  Dolores  capitis,  dorsi  et 
lumborum,  nonnunquam  subsultu  arteriarum 
temporalium  et  caroticarum,  et  tinnitu  aurium 
augescebant,  cum  angore  et  gravitatis  sensu  cir- 
,  ca  praecordia.  P1  erisque  dolores  regionem  ven¬ 
triculi  torquebant,  manu  premente  aucti ;  si¬ 
mul  respiratione  difficili  et  nonnunquam  qua¬ 
dam  tussi  crebra.  Nausea  et  vomitus  urgebant, 
aegro  ferme  omnia  ingesta  evomente ;  posteaque 
multum  bilis  non  raro  ejiciebatur.  Nunc  quoque 
pulsus  frequentior  erat  et  validior.  Lingua  aren- 

te,  sitis  urgebat.  Aeger  nunc  motus  erat  impa¬ 
tiens,  corporis  animique  laboris  :  vires  mentis, 
et  functiones  animales  languebant,  adeo  ut  col¬ 
loqui  familiaribus  molestissimum  esset :  strepi¬ 
tus  porro  et  lucis  aegri  impatientes  erant ;  et 
fere  noctu  vigilabant ;  quod  si  quando  dormie¬ 
bant,  non  inde  reficiebantur,  et  experrecti  se 
somno  fructos  esse  negabant. 

Hic  status  circiter  hebdomadam  perseverare 
solebat  ;  vesperi  febris  exacerbari  videbatur, 
et  mane  manifeste  levari  j  ita  ut  febriens  saepe 
speraret  se  morbo  penitus  solutum,  nisi  quod  ad¬ 
huc  perstabat  cibi  fastidium. 

Signa  eadem  prope  violentia  redintegrata  fuisse 
per  paucos  dies  febris  ineuntis,  plerumque  eve¬ 
nit  ;  postea,  nisi  medicina  tempestiva  progressui 
febris  obstiterit,  speciem  typhi  sibi  induere  sole¬ 
bat,  accessione  et  remissione  tam  obscuris,  ut  il¬ 
la  diutius  perstante,  haec  vix  percipienda  esset. 
Nunc  cujusvis  ferme  nisus  aeger  incapax  erat : 
in  latus  utrum  vis  jacere  erat  difficile,  et  cona¬ 
tus  est  resupinus  cubare  ;  quo  tempore,  si  medi¬ 
cus  eum  visat,  facile  intelligit  febrem  jam  inve¬ 
teratam  fuisse.  Quanto  fit  aeger  debilior,  tan- 

to  magis  cerebri  actio  perturbari  solet,  et  in  pau¬ 
cis  eo  ut  delirium  acpedat.  Irritabilior  quoque 
vesperi  fiebat ;  et  interrogatus,  voce  expedita, 
nec  raro  tarde  et  invitus  respondebat,  perinde 
quasi  neminem  adesse  existimaret.  Quum  erec¬ 
tus  sedere  conatus  est,  anima  defectura  videba^ 
tur,  et  vertigo  accedebat.  Lingua,  quae  initio 
sorde  tenui  et  alba  tantum  fuerat  obducta,  nunc 
magis  livet ;  demum  fusca,  foedissima,  et  fissa 
esse  conspicitur  ;  quibus  aeger'  tam  vehementer 
cruciabatur,  ut  non  sine  molestia  summa  et  dif¬ 
ficillime  linguam  extruderet.  Vix,  nec  citra  dolo¬ 
rem  vorabat ;  dentes  etiam  et  pars  oris  interior 
pari  ratione  signa  praeclara  ediderunt  morbidae 
secretionis.  Languidior  fit  vox.  Summa  cutis 
minus  incale&cit,  quam  ubi  febris  exarderet  per 
dies  febris  primos  ;  sed  calor  penetrans  frequen^ 

tissime  ab  auctoribus  commemoratus  saepe  erat 

% 

percipiendus.  Alvus  torpet,  et,  nisi  medica,- 
menta  purgantia  adhibeantur,  stercora  nigres,- 
cunt.  Vultus  dejectior  videtur  ;  respiratio  quo¬ 
que  debilior,  necnon  laboriosa :  paucis  in  exem¬ 
plis,  alvo  astrictae  tympanites  accedebat. 

Unus,  quem  morbo  provectiore  vidi,  valde  erat  > 

solicitus  et  inquietus  sine  causa  evidente  ;  saepe 
lectu  exire  conabatur. 

In  multis  quoque  tam  irritabilis  erat  ventri¬ 
culus,  ut  si  liquoris  minimum  labiis  offerretur, 
vomitu  citissime  ejiceretur,  et  aliis  sitis  erat  vix 
restinguenda. 

Perpauci  surdi  erant  y  quod  tamen  signum  ra¬ 
rius  eveniebat. 

Nonnunquam  aeger  continenter  voce  querula 
ejulabat,  sine  idonea  causa  evidente  ;  postea  ve¬ 
ro,  causa  acrius  inquisita,  patebat  cuticulam  iis 
partibus,  quas  lectus  presserat,  situ  nempe  cu¬ 
bantis  non  mutato,  abrasam  fuisse. 

In  uno  adolescentulo,  quem  non  nisi  paulo 
ante  mortem  videbamus,  cum  cognati  conatibus 
inanibus  et  medicamentis  frustra  prius  adhibi¬ 
tis,  demum  medicum  adesse  voluerunt,  ne  ipsi 
aegrum  occidisse  viderentur,  nisi  revalesceret ; 
vultus  erat  magnopere  collapsus,  qualem  faciem 
Hippocraticam  medici  vocare  solent.  Exilissi¬ 
mus  erat  pulsus,  facile  comprimendus,  respiratio 
laboriosa,  anhelitus  foetebat,  corpus  gelido  su¬ 
dore  diffluebat,  artus  frigebant,  et  unus  artuum 
genu  tenus  lividus  erat. 

DE  FEBRIS  EVENTIBUS. 

\ 

ImOy  De  diebus  judicatoriis. — Dies  judicatorii, 
tametsi  vani  et  saepe  absurdi  quibusdam  appa¬ 
ruerunt,  mea  tamen  sententia,  nequaquam  sunt 
despiciendi ;  compluribus  enim  in  casibus  ob  in¬ 
curiam  aut  falsam  opinionem  neglecti  sunt.  Hae 
opiniones  mea  observatione  sola  non  sunt  adduc¬ 
tae,  sed  a  multis  aliis,  quibus  maxime  confido, 
sunt  confirmatae. 

Frequenter  die  decimo  quarto  terminari  fe¬ 
bris  distincte  est  notata;  et  hic  criticus  erat  dies, 
quo  frequentissime  desinebat;  nonnunquam  e- 
tiam  die  undecimo. 

Si  ultra  duas  durabat  hebdomadas,  ad  tertium 
plerumque  percurrebat,  signis  autem  vix  exacer¬ 
batis  ;  et  in  his  exemplis  aegri  multo  tardius 
revalescebant,  quam  si  febris  citius  exiverit.  Hi 
tamen  motus  critici  saepenumero  vix  erant  no¬ 
tati,  partim  remediis,  dum  duraret  febris,  poten- 

\ 

tibus  adhibitis;  partim  quod  diem,  quo  iniit  fe¬ 
bris,  difficile  erat  ediscere. 

^do.  De  exinanitionibus  criticis. — Sudor  sine 
dubio  exinanitio  erat  evidentissima,  et  satis  fre¬ 
quens,  adeo  ut,  si  quo  dierum  criticorum  febris 
decederet,  plerumque  occurrebat ;  etiamque  cae- 
teris  compluribus  in  exemplis,  ubi  dies  critici 
nulli  erant  notabiles,  signorum  tamen  remissio, 
quae  sanitatem  reducem  indicabat,  leni  cutis 
madore  saepe  comitata  est.  Nisi  tamen  sudori 
aliae  notae  felices  accedant,  ei  per  se  minime 
fidendum,  neque  in  his,  sine  gravi  saepe  pericu¬ 
lo,  debet  excitari ;  frequentissime  enim  indicium 
est  prorsus  lethale,  ut  in  Ephemera  Britannica, 
cui  sudor  tam  frequens  erat  signum  et  fere  prae¬ 
cipuum,  ut  sudor  appellatus  est  Anglicus,  vel 
sermone  vernaculo  “  Sweating  Sickness.” 

Diarrhoea  haud  infrequenter  torquebat,  sed 
minus  vehemens,  eo  quod  medicamenta  alvi  pur¬ 
gantia  per  febrem  liberrime  essent  adhibita. 
Uni  tamen  puerulo  valde  erat  manifesta,  qui, 
auxilio  medicinae  frustra  adhibito,  et  medica¬ 
mentis  aegre  ingestis,  brevi  tempore,  superve- 

nieiite  diarrhoea,  ad  salutem  sponte  protinus  re¬ 
dibat. 

Vomitus  quibusdam  criticus  erat,  primis  tan¬ 
tum  morbi  diebus,  seu  sponte  sua  sive  arte  in¬ 
ductus. 

Caeteris  de  evacuationibus  auctoribus  saepe 
memoratis,  quum  mihi  nunquam  contigit  eas  in¬ 
spicere,  nil  dicere  possum.  Hae  tamen  omnes 
potius  terminationem  febris  consequi,  quam  af¬ 
ferre  videntur ;  scilicet,  remissionem  universam 
et  spasmum  vasorum  extimorum  resolutum  indi- 

V 

eant ;  quod  tunc  temporis  augentur  caeterae  ex- 
cretiones  secretionesque  eadem  causa  evidenter 
oriundae,  qua  salivae  secretio  etiamque  succi 
gastrici,  redeunte  cibi  appetitu,  indicati. 

Postquam  supervenit  crisis,  omnia  indicia  ma¬ 
la  sensim  mitescebant,  viribus  tamen  resolutis^ 
quae  tamen  cito  reficiebantur,  remediis  et  vitae 
genere  postea  memorandis  ;  adeo  ut  valetudo 
melior  demum  facta  fuerit,  quam  ante  febrem 
ineuntem  ;  nimirum,  fugatis  capitis  doloribus, 
et  dyspepsiae  notis,  quae  prius  afflixerint. 

DE  CAUSIS. 

V 

Causae  sunt  Abditae,  Excitantes  et  Proximae. 

Causae  abditae  sunt,  quae  corpus  febri  ma¬ 
gis  reddunt  obnoxium. 

/ 

Uterque  sexuum  pariter  febri  propositae  op¬ 
portunus  esse  videtur.- 

Quanquam  omni  aetati  erat  communis,  tamen 
adulti  et  aetate  media  aut  ii  pubescentem  inter 
aetatem  et  annum  quadragesimum,  quam  par¬ 
vuli  aut  senes,  impetui  magis  erant  obnoxii;  nul¬ 
la  tamen  aetas  prorsus  immunis  observatur. 

Consuetudo  pessima  liquores  ardentiores  in- ' 
gurgitandi,  non  solum  proclives  ad  febrem  red¬ 
debat,  verum  etiam  alios  morbos  saepe  pro¬ 
creabat,  ut  capitis  dolores,  dyspepsiam,  &c.  : 
hanc  paucis  exemplis  solam  febris  causam,  e- 
tiamque  valde  acerbae,  conspexi. 

Tenuis  cibus  et  parcus,  qui  plurimis  exemplis 
febrem  reduxit,  quinetiam  vestimenta  et  summa 
cutis  squalore  foedata,  sudorem  insigniter  sup- 

primendo,  potentes  manifeste  erant  causae  prae- 
disponentes ;  apud  pauperes  enim  febris  maxi¬ 
me  grassata  est,  dum  qui  rebus  lautioribus  frue- 
bantur,  vix  erant  affecti. 

Dolor,  animi  solicitudo  et  vigilia,  quibus  sunt 
objecti,  qui  amicis  aut  cognatis  morbo  laboranti¬ 
bus  assiderent,  febris  causae  praedisponentes 
plane  existebant ;  postremo  enim  debilitatem,  ci¬ 
borum  fastidio,  secretionibus  imminutis  et  con¬ 
coctione  impedita,  saepe  intulerunt.  Aeque 
tamen  certum  est,  multos  corporibus  valde  in¬ 
firmis  praeditos  impune  contagio  objectos  fuisse. 

Causae  excitantes  plerumque  frigus  erant  et 
contagium  ;  sed  valde  suspicor,  aliquas  causa¬ 
rum  abditarum  febrem  intulisse ;  quae  procul 
dubio  saepe  ebrietatem  secuta  est. 

Frigus  febrem  rarius  opinione  procreavit; 
contagio  enim  erat  manifeste  orta,  cum  aegris 
ipsis  frigore  provenisse  videbatur  ;  qui  eo  potius 
huic  causae  febrem  tribuebant,  quod  horror  et 
cupido  focum  adeundi  febrem  ineuntem  insig¬ 
niebant.  Frigus  tamen  haud  dubio  febrem  non- 
nunquam  genuit ;  quaedam  enim  novi  exempla, 
quibus  aeger  humidis  vestimentis  forte  dormiens, 


0 


DE  FEBRE  CONTAGIOSA  CRIFANA.  13 

et  brevi  tempore  somno  experrectus,  ineuntis  fe¬ 
bris  omnibus  afficiebatur  indiciis,  cum  contagio  / 
omnino  vacaret ;  et  eadem  erat  species  et  ad  pro¬ 
fectionem  et  terminationem,  tanquam  contagio 
orta;  hoc  autem  discrimine,  quod  omnia  febris 
signa  principio  erant  magis  exacerbata.  Hinc 
frigus  nonnunquam  febris  esse  causam,  quan- 
quam  multis  illustri  nomine  et  claro  negetur, 
mihi  satis  constat. 

Contagium. — Natura  hujus  febris  tabifera  sa¬ 
tis  constat,  eo  quod  complures  ejusdem  familiae, 
quanquam  non  omnes  abditis  causis  obnoxii 
fuerant,  afficiebantur,  et  causa,  sine  dubio,  fre- 
quentissima  fuit.  Febris  tamen  contagiosa,  us¬ 
que  ad  hebdomadam  secundam,  non  apparebat, 
fortasse  quod  virus  pestilens  non  antea  satis  a- 
cre  factum  fuerat. 

Haec  febris  Crifae  et  in  locis  vicinis  multo 
erat  levior,  quam  alicubi  hujus  insulae,  quod 
loco  acclivi  posita  perflatu  liberiore  fruitur,  quo 
impurus  oppidi  aer  extenuatur,  et  ita  vis  mor¬ 
bi  contagiosa  valde  imminuitur. 

Febris  tam  late  vagabatur  et  tam  acerba  ob 
tabum  pestilens  in  unum  collectum ;  quo  enim 

magis  coacervatur,  eo  severior  fit  febris  inde  ex¬ 
orta,  et  vice  versa.  Plurimis  igitur  exemplis, 
ubi  ad  idoneum  perflatum  satis  animadverte¬ 
bant,  unus  tantum  aut  alter  afficiebatur,  dum, 
hoc  neglecto,  impetu  fere  nulli  vacabant.  Hinc 
graviores  sunt  Glasguae  febres  quam  Edinbur- 
gi,  non  solum  quod  illa  inferiore  loco  et  paludo¬ 
so  sita,  verum  etiam  propter  artificum  multitu¬ 
dinem,  ubi  homines  per  totos  dies  sunt  occlusi, 
id  quod  praedisponentes  causas  reddit  potentio- 
res.  Edinburgum  contra,  quoniam  loco  positum 
est  altiore  et  maris  aura  saepe  recreatur,  febres 
et  morbos  tabiferos  mitiores  habet. 

Febris  apud  Leithenses  quoque  quam  Edin- 
enses  gravior  dicitur  fuisse  ,  etiamque  in  hac  ur¬ 
be  ipsa,  ubi  per  loca  humilia  et  malo  aere  inqui¬ 
nata  grassatur,  multo  graviora  sunt  indicia, 
quam  si  loca  excelsiora  obtineret.  Quae  om¬ 
nia,  me  judice,  ostendunt,  quanti  sit  momenti 
perflatum  liberum  et  purum  conciliare. 

Causa  proxima. — Quanquam  de  causa  febris 
proxima  multae  extiterunt  sententiae  variaeque, 
fere  omnes  tanquam  absurdae  obsoleverunt,  et 
haec  res  adhuc  maxima  in  obscuritate  versatur. 

Ex  recentioribus  est  sententia  viri  clarissimi 
CuLLENi,  secundum  quam  ferme  omnia  febris 
indicia  a  spasmo  vasorum  extimorum  nascun¬ 
tur.  Licet  tamen  multo  ingenio  et  argumentis 
variis  defenditur,  et  quanquam  multa  febris  phae¬ 
nomena  ejus  ope  explicantur,  manca  et  imperfec¬ 
ta  est ;  hic  enim  spasmus  saepe  resolvitur  arte 
aut  sua  sponte,  febre  nequaquam  exinde  fugata. 
Bene  enim  imperitissimo  notatur,  sudorem  sae¬ 
pe  signum  esse  valde  molestum ;  et  etiamsi  Cul- 
LENUS  fortiter  contendit,  sudorem  medicamentis 
eliciendum  esse,  accepimus  eum  inter  febrien-  , 
tes  curandos  minus  frequenter  iisdem  usos  fu¬ 
isse  ;  nec  dubitari  potest,  quin  experientia  de¬ 
mum  hunc  clarum  medicum  opinionem,  quam 
scriptis  mandaverit  jam  propositam,  dedocuerit. 


DE  PROGNOSI. 


Haec  sunt  indicia  redeuntis  salutis,  et  quae 
plerumque  benigna  habentur :  Evacuationes  cri- 

ticae  nominatae,  die  circiter  decimo  quarto  ^ 
cedentes ;  lingua,  quae  antea  sicca  erat,  et  sorde 
densa  foedata,  rubrum^per  margines  induens  j^co- 
loremj,  sen^%dein  in  mediam  partem#  fluxu  quo4 
quCj^comitatum  salivae ;  sitis  tam^  anteaxelBemens,^ 
facile  sedabilis  f  lenior  pulsus  et  lentior  ^  leviore» 
nausearet  yomjtus  ;  appetitus^  cibi  et  .dormiendi, 
cupiditas  redeuntes ;  alvus  laxata,  et  stercus  ;plus 
plusque  coloris  natinalis  j  urina  minus  parca,  \  et 
superficies  tenuiter  humida ;  vultus  suo  proprio 
colore  ornatus ;  ,  aeger  quoque  in  cubiculo  se  po¬ 
tens  movendi  prout  velit ;  in  dorso  enim  jacere 
est  valde  periculosum,- (quoniam  maximam(  indi¬ 
cat  debilitatem.  a  •  •  .  i  Mtvsuoit  iK 

Quoad  prognosin  infaustam,  <  quae  de>  priore  , 
casu  lethab  supradicto enarrantur,  sententia 
mea,  satis  sunt ;  siquidem  lethales  casus  mihi 
rarissime  inspicere  contigit.  ^  ^ 


DE  DIAGNOSI.  ‘ 

De  diagnosi,  ut  puto,  vix  'medici  discrepare 
possunt  j  quanquam  enim  typhus  febris  fuit  ap- 

pellata  quacunque  grassata  est,  si  medici  per  ty¬ 
phum  eam  intelligunt  febrem,  contagio  genitam, 
et  quae  similiter  eos  impetui  ejus  obnoxios  af¬ 
ficit,  sine  dubio  recte  nominatur :  tamen  si,  per 
eam  vocem  idem,  quod  Cullenus,  intelligimus, 
nomen  parum  accuratum  est ;  conjicio  enim  ty¬ 
phum  nusquam  aut  rarissime  existere  purum. 
Secundum  igitur  accuratissimas  definitiones  no- 
sologicasy  rectius  synochm  nominaretur ;  quod 
typhus  aut  synocha^  ut  credo,  raro  si  unquam 
existunt  puri,  sed  potius  febris  ex  utraque  com- 

f 

posita.  In  hac,  ut  ferine  omnibus  hujus  insu¬ 
lae  febribus,  signa  initio  sunt  synodiae^  aut  quae 
actionem  cordis  et  arteriarum  auctam  indicant  5 
quae  nisi  medicina  tempestive  praecaveat,  paulo 
postea  in  typhi  signa  labuntur.  Utcunque  per- 
notabilia  sunt  typhi  indicia,  ineunte  morbo,  sem- 
per  quibusdam  synochae  indiciis  comitantur,  et 
vice  versa. 

'Notarum  typhi  diut  synochae  praevalentia  a  cau¬ 
sis  haric  febrem  procreantibus  pendebat,  quod, 
si  frigore  orta  erat,  synochae  5  ‘si  contagio,  ty¬ 
phi  signa  praevalebant. 

DE  RATIONE  MEDENDI. 

t  >  .  ■  F:  1  1' 

Primo,  De  remediis  ad  febrem  jam  ineun¬ 
tem  praecidendam,  disputandum. 

Secundo,  De  rationibus  quae,  ad  aegrotum 
per  cursum  febris  naturalem  deducendum,  aut 
malis  indiciis  obviam  eundem,  maxime  efficaces 
sunt. 

Tertio,  De  ratione  praecavendi,  ne  febris 
fugata  recidat. 

Primo,  Quum  aegri  prima  febris  indicia  sae¬ 
pe  neglexerunt,  frigore  omnino  orta  esse  opina¬ 
ti,  et  sua  sponte  cito  abitura ;  et  semper,  donec 
tam  exacerbata  essent  signa,  ut  necessarium^  ha¬ 
beretur  medicinae  auxilium,  stulte  cunctati  sunt; 
hinc  morbus  plerumque  multum  erat  provectus, 
antequam  aegrotum  nobis  visere  contigit  aut  re¬ 
medium  praescribere.  In  iis  autem,  quos  nobis 
videre  licebat,  si  in  limine  non  averti,  tamen 

notae  levari  aliquantum  possent  emetico  adhibi¬ 
to  et  alvo  deinde  expurgata. 

Emeticum^  cum  primum  ad  aegri  cubiculum 
accesserimus,  plerumque  adhibebatur ,  et  si  ves- 
,perascebat,  pediluvium  adjiciebatur,  praecipue 
si  aliquid  existebat  horroris;  quod  dolores  capi¬ 
tis  sedabat  et  somnum  facile  excitabat.  Si  jam 
nausea  adesset,  copiose  tepida  aqua  diluere, 
tantum  necessarium  habebatur,  ut  provocaret 
vomitum,  et  ut  omnia  indicia  infausta  sedaren¬ 
tur.  Emeticum  adhibitum,  constabat  ex  Tartrate 
Antimonii  et  Pulvere  C.  IpecacuanJiae^  quod  ven¬ 
triculum  reliquiis  cibi  incocti,  aut  alia  sorde  mor¬ 
bi  principio  ibi  cumulata,  satis  purgavit ;  qui¬ 
bus  si  remanerent,  omnia  alia  febris  indicia 
multum  intenderentur.  Salutares  autem  eorum 
"effectus  ventriculo  purgato  penitus  non  attribui 
debent,  quoniam  aeque  feliciter  sedabatur  fe¬ 
bris,  ubi  nihil,  nisi  ipsum  emeticum  et  aqua  te¬ 
pida  evomebantur.  Magis  agere  videtur,*  san- 
‘^guinis  fluxum  ad  corporis  superficiem  dirigen¬ 
do,  sudore  elicito,  et  omnibus  vasis  secernenti¬ 
bus  relaxatis ;  vel,  secundum  Gregorium  prae- 
ciar.  totum  corpus  quasi  concussionem  accipit, 

et  signa  jamjam  in  corpore  incepta  perturban¬ 
tur.  Cum  primum,  post  emeticum  datura,  ces^ 
savit  vomitus,  medicamentum  alvo  purgandae 
idoneum  statim  adhibebatur,  quod  ter  aut  quater 
magnam  ciebat  alvi  dejectionem,  tunc  temporis 
enim  plerumque  alviis  torpebat.  Si  per  diem 
emeticum  adhibebatur,  paulo  postea  dejectionem 
moliebamur  ;  si  ad  vesperam,  ad  proximam  au¬ 
roram  differabatur/  Haec,  si  diligenter  ad  vic¬ 
tum  idoneum  attenditur,  et  statum  Ventriculi  et 
alvi  febris  vim  penitus  per  se  fregerunt.  Quan¬ 
to  maturius  autem  haec  remedia  in  febre  adhi¬ 
bebantur,  tanto  feliciores  efiectus  erant*  Ante 
diem  quartum  plerumque,  etiamque  paucis  in 
exemplis  apud  periodum  posteriorem,  faustus 
erat  exitus  ;  et  si  tam  feliciter  non  contigit, 
vim  febris  sedare  satis  possent. 

Secundo,  De  rationibus  aegroti  per  cursum 
febris  naturalem  deducendi.  Hic,  primo  de  re¬ 
mediis  in  febrem  ardentem  idoneis,  et  deinde  de 
illis  in  typhum  viribus  lapsis  stipatam  adhibi¬ 
tis,  dicam* 

De  rationibus  igitur  in  priore  gradu  adhibitis, 

efficacissima,  et  ad  quam  plerumque  decurritur, 
quo  minuatur  morbida  incitatio,  est  sanguinis  de¬ 
tractio.  Ad  hanc  tamen  in  febre  tunc  temporis 
grassante,  raro  operam  intendimus  ;  quia  multis 
in  exemplis  nobis  admodum  inepta  videbatur, 
et  in  plerisque  praetermitti  facile  poterat,  nisi 
in  iis,  et  perpaucis  quidem,  ubi  levare  dolorem 
capitis  in  tempus  oporteret ;  quoniam  nullum 
stabile  commodum  aegroto  accesserit,  donec  ad¬ 
hiberentur  rationes  posthac  memorandae,  quia 
haec  indicia  brevi  reverterentur. 

Ut  argumentum  insigne  praebeam,  quam  inep- 
.tum  sit  sanguinem  saepe  mittere,  a  fautoribus 
acerrimis  concessum  est,  indicia  collapsus  ex¬ 
inde  citius  afferri,  et  aegrotum  tardius  revales¬ 
cere*  In  plerisque  igitur  exemplis,  ubi  emissio 
sanguinis  defendi  poterat,  non  nisi  hirudines  ca¬ 
piti  admovendae  ad  sedandum  dolorem  acerbio¬ 
rem. 

De  proximis  remediis  in  hac  febre  adhibitis 
certius  et  majore  cum  fiducia  dicere  possum, 
quia  in  omni  fere  gradu  febris  magis  minusve 
necessaria  sunt  ut  in  aliis  morbis,  et  quia  omni¬ 
bus,  quibus  alvus  tardior  non  rite  medicamen- 

tis  purgantibus  solicitata  fuerit,  exinde  functio¬ 
nes  aliae  quam  maxime  perturbantur,  et  febris 
intenditur. 

Purgantia  large  et  saepius  dabantur,  ut  bis  ter. 
ve  alvus  indies  descenderet.  Haec  sordem  a- 
crem  aut  stercus  durum,  unde  irritatio  assidua 
oriretur,  et  omnia  febris  indicia  in  pejus  rue¬ 
rent,  non  de  loco  modo  removebant,  sed  auc¬ 
tam  humorum  in  intestina  secretionem  afferen¬ 
do,  tofum  corpus  relaxabant,  et  liberum  etiam 

4 

sanguinis  cursum  per  aortam  descendentem  con¬ 
cedendo,  capitis  dolorem  levabant,  et  calorem 
per  totum  superficiem  minuebant,  pulsumque 
una  cum  haud  exigua  omnium  indiciorum  leva¬ 
mine,  multo  molliorem  reddebant.  His  ex  ef¬ 
fectibus  medicamenta  purgantia  iisdem  utilita¬ 
tibus,  quibus  missio  sanguinis  inservire  viden¬ 
tur,  citra  periculum,  quod  id  remedium  secum 
haud  raro  affert. 

Saepe  observatum  est  purgantia  potentissima 
aliquando  nihil  in  febre  valere  ;  interdum  con¬ 
tra  lenissimorum  usum  dejectionem  non  parvam 
movere.  Hoc  praecipue  ex  tempore  quo  adhi¬ 
bebantur  pendere  videtur,  quum  perspicuum 

est  secretiones  omnes  per  febrilem  incitationem 
pene  supprimi ;  quod  in  secretionibus  quoque 
intestinorum  fieri  aeque  necesse  est ;  ita  ut  pur¬ 
gantia  hoc  tempore  multo  minus  valeant,  quam 
per  remissionem  adhibita.  Istud  ex  hac  re  quo¬ 
que  confirmatur,  quod  evacuatio  valde  libera 
obtineri  non  possit,  donec  febris  penitus  incli¬ 
nata  sit.  Purgantia  mane  quam  alio  tempore 
adhibita,  multo  magis  prodesse  invenimus ;  ef¬ 
fectus  quoque  magnopere  augeri,  praescripto 
nocte  praecedente  Suhmuriate  Hydrargyri^  una 
cum  portionibus  exiguis  Oxydi  Antimonii  cum 
Phosphate  Calcis  miPidveris  Ipecacuanhae,  Me¬ 
dicamenta,  quibus  nos  plerumque  usi  sumus,  e- 
rant  sales  medii  *,  ut  Sulphas  Magnesiae,  Tartras 
Potassae,  vel  Phosphas  Sodae,  seu  folia  Cassiae 
Sennae,  sive  portionibus  exiguis  Tartratis  Anti» 
monii  conjunctis ;  quorum  Oleum  Ricini  subinde 
vice  fungebatur.  Eorundem  portiones  exiguas 
certis  intervallis,  ne  ventriculo  irritato,  vomitus 
induceretur,  administrabamus. 

Radix  Convolvuli  Jalapae  nullo  modo  apud 
nos  in  honore  erat,  ob  aegritudinem  magnam 
quam  afferebat ;  quippe  quae  supra  memoratis 

nec  efficacior,et  ideo  a  nobis  raro  praecepta.  Sud- 
Murias  Hydrargyri  raro  largius  concessum  est 
quam  ut  dejectionem  moveret,  et  omni  alio  ad 
removenda  stercora  dura  praestantius  videbatur. 
Quibusdam  tamen  in  exemplis,  cum  majoribus 
portionibus  praeceptum  fuerat,  insigniter  omnia 
signa  levabat. 

In  quibusdam,  et  in  uno  praecipue  exemplo, 
ubi,  vena  incisa,  sanguis  prius  detractus  fuerat, 
quam  accesserimus  ipsi,  ad  dolorem  capitis  gra¬ 
vem  minuendam,  procul  dubio  sanguis  missus 
paulisper  dolorem  capitis  leniebat ;  at  brevi  do¬ 
lor  redibat,  et  aeger  ob  liberam  sanguinis  emis¬ 
sionem,  macie  ingenti  confectus  erat ;  tamen  al¬ 
vo  acriori  medicamento  solicitata,  impetratis 
paucis  alvi  dejectionibus  laxioribus,  et  ejecto 
stercore  accumulato,  subsedit  statim  dolor,  et 
aegrotus  revera  vires  resumpsit,  non  perdidit. 
Multis  igitur  in  exemplis,  ubi  sanguinem  mitte- 
tere  opus  esse  videtur,  mihi  liquet,  alvo  rite  ex¬ 
purgata,  tutius  sanguinis  detractionem  omnino 
praetermitti  posse. 

Regimine  frigido  semper  usi  sumus.  Aegro¬ 
ti  lintea,  si  sordida  essent,  mutari  statim  jube- 

biamus  ;  fenestrae  aperiebantur,  ut  quam  liberri- 

\ 

mus  aurae  cursus  admitteretur,  et,  ut  rem  pror¬ 
sus  assequeremur,  cubilia  arcarum  formam  ha¬ 
bentia, 'quae  in  illa  regione  tantopere  usurpantur, 
et  quae  valetudini  tam  incommoda  sunt]  his 
praecipue  febre  laborantibus,  confringere  saepe 
cogebamur,  quum  auram  admitti  frigidam  peni¬ 
tus  impedirent,  et  ideo  aegrotum  suam  auram 
minime  puram  vesci  cogerent. 

"  Facies,  caput  et  manus  aceto  aqua  commixto 
lavabantur,  subinde  quoque  totum  corpus  ;  sed 
ob  mentes  aegroti  cognatorum  obstructas,  affu¬ 
sionem  frigidae  aquae  ut  paterentur,  vix  preci¬ 
bus  exorari  potuerunt.  Haec  sensibus  aegroti 
adeo  grata  erat,  ut  iterari  saepe  expeteret. 

Hoc  quoque  tempore,  potus  frigidi  acididi  be¬ 
nigne  permissi  sunt,  qui  cupide  hauriebantur,  et, 
ut  res  postulabat,  variebantur  ;  quia  idem  potus 
genus  diu  datum  mox  fastidium  afferebat,  ita, 
ut  quid  biberet,  ipsum  aegrum  deligere  sinere¬ 
mus,  unde  rarissime  incommodum  aegroto  con¬ 
tingeret.  Aqua  gelida  sive  per  se,  seu  commix¬ 
ta  supertartrate  potassae,  acidulo  necnon  injec- 

to  pane  tosto,  serum  lactis  et  cerevisia  tenuis,  fe¬ 
re  gratissima  erant* 

Quum  in  hoc  morbi  gradu  aegrotus  nullum 
expeteret  cibum,  levissimus  et  concoctu  facilli¬ 
mus,  ut  jusculum  ex  pane,  aqua  et  saccharo 
confectum,  et  pulmentum,  tantummodo  permis¬ 
sus  est.  Perspicuum  quidem  est,  cum  succus 
gastricus  non  modo  deterior  fit,  sed  etiam  pene 
supprimitur,  concoctionem  existere  non  posse, 
et  ideo  cibos  acceptos  non  modo  alituros  esse, 
sed  etiam  ventriculum  oppressuros,  et  omnia  in¬ 
dicia  aucturos. 

Interdum  in  hoc  gradu  ventriculus  ita  facile 
irritari  poterat,  ut  aegrotus  cibum  in  eum  ac¬ 
ceptum  statim  evomerit.  Huic  tamen  plerum¬ 
que  obviam  itum  est,  adhibitis  haustibus  effer¬ 
vescentibus  ;  et  in  gravioribus  exemplis,  vesica- 
torium  ventri  supra  regionem  ventriculi  appli¬ 
catum  prosperum  exitum  habuit. 

Medicamenta  opiata  hoc  tempore  nunquam 
administrata  sunt. 

De  medendi  ratione  ad  finem  viribus  graviter 
collapsis. 

Omnia,  quae  irritationem  afferrent,  statim  re¬ 
movebantur.  Purgantia  leniora  nunc,  ut  acrio¬ 
ra  antea,  necessaria  erant,  ad  alvum  rite  exone¬ 
randam  ;  quia  ex  actione  morbida  intestinorum 
multo  plus  stercoris,  quam  per  valetudinem  bo¬ 
nam  intestino  crasso  subest,  quod  accumulatum 
multum  incommodi  afferebat ;  cujus  rei  docu¬ 
menta  saepe  observabamus,  ut  auctum  cutis  ca¬ 
lorem,  capitis  dolorem,  magnam  anxietatem, 
quae  ad  praecordia  referenda  erat,  gravem  si¬ 
tim,  et,  quibusdam  in  exemplis,  alvi  fluxum  seve¬ 
rum  quae  omnia  alvo  leni  medicamento  soli- 
citata  levabantur :  et  in  multis,  quum  alvus  mo¬ 
ta  fuerat,  aegrotus  in  levem  somnum  incidebat. 
Postremum  praecipue  indiciorum  supradictorum 
usu  laxantium  plerumque  eget,  haud  raro  ex 
materia  in  intestinis  acri  accumulata  originem 
trahens,  quae  secretionem  auctam  muci  affert, 
ad  superficiem  teneram  materia  irritante  defen¬ 
dendam,  certe  natam.  Hic  magnae  saepe  oc¬ 
currerunt  difficultates,  aegroto  ipso  et  cognatis 
usum  laxantium  magnopere  recusantibus  5  quip- 

pe,  qui  existimant  sufficere  diarrhoeam,  et  alia 
medicamenta  debilitatem  tantummodo  auctura 
esse.  Hanc  tamen  opinionem  cito  reliquerunt, 
quum  reperissent,  postquam  alvus  a  laxantibus 
mota  fuisset,  aegrotum  multo  levatum  esse,  et 
vires  minime  lapsas  esse,  imo  etiam  potius  reno¬ 
vatas  esse. 

Maxima  ad  munditiam  cura  arcte  praecipie¬ 
batur,  aegroti  lintea  quam  saepissime  mutaban¬ 
tur,  alvi  que  dejectiones  omnes  continuo  remo¬ 
veri  jubebantur. 

Perflatus  liberrimus  et  quae  contagionem  co¬ 
hiberent,  hoc  tempore  magnum  praecipue  com¬ 
modum  afferebant ;  quorum  illud  in  publicis  lec¬ 
tionibus  Doctoris  Gregory  tam  acriter  ingeri¬ 
tur.  Horum  praecipua  sunt  gas  acidum  muria¬ 
ticum  et  nitrosum,  quorum  illud  procul  dubio 
optimum  est,  et  multo  diutius  sine  ullo  aegroto 
incommodo  usurpari  potest. 

Aegroto  nunc,  cibum  liberius  sumere  conces¬ 
sum  est,  victu  tamen  uti  adhuc  levi  et  concoc¬ 
tu  facile,  ut  jusculo  ex  pane,  aqua  et  saccharo 
confecto,  maranta  galanga,  exigua  vini  copia 
et  sacpharo  commixtis,  quae  admodum  grata 

erant :  huc  accedit  aqua,  ex  qua  caro  bubula 
decocta  fuit,  parvis  tamen  portionibus,  cui' ta¬ 
men  legi  non  insistendum  est ;  quoniam  ni¬ 
mium  de  celeri  ad  pristinam  valetudinem  redi¬ 
tu  soliciti  saepe  solent. 

Omne  quoque  genus  fructuum  maturorum  in¬ 
gerere  aegroto  concessum  est,  ut  poma,  mala  au¬ 
rea,  grossula,  &c.  quae  mite  nutrimentum  non 
solum  praebebant,  sed  etiam  alvum  quodammo¬ 
do  laxam  retinebant,  et  laxantia  minus  neces¬ 
saria  reddebant. 

Haustus  optimi  erant  serum  lactis,  aqua  pane 
tosto  injecto,  et  subinde  vinum  hordeaceum 
(Anglice  nominatum  Porter)  et  aqua;  et  ubi 
febris  fere  aut  omnino  subsedisset,  vinum  aqua 
temperatum.  Nullum  tamen  occurrit  exemplum, 
ubi  tantum  vini,  quantum  quidam  auctores  me¬ 
morarunt,  exigeretur.  Si  aegrotus  desiderium 
cuj  usque  generis  cibi  aut  potus  unquam  enun- 
ciaret,  ut  ad  id  decurreret,  plerumque  concessura 
est,  quia  appetitus  regredientis  signum  et  unum 
ex  optimis  indiciis  erat,  et  raro  quidquam  sibi 
nociturum  expetit ;  quum  in  febribus,  quodcun¬ 
que  a  natura  ostendatur,  raro  damnum  afferre, 

plerumque  observetur.  Magnam  quam  expri* 
mit  aegrotus  cupidinem  regiminis  frigidi,  et  car¬ 
nis  animalium  fastidium,  satis  hoc  testatur. 

Medicamenta  opiata  omnino  in  gradu  priore 
praetermissa,  hic  subinde  imprimis  efficacia  e- 
rant ;  plerumque  si  intestina  satis  vacuefacta,  et 
ab  omni  sorde,  quam  continebant  vacua,  et  ae¬ 
grotus,  certe  etiam  tum  aliquanto  humidiore, 
inquietus  esset ;  saepe  enim  notabamus,  quum 
magna  esset  irritatio,  propensionem  ad  delirium 
augeri ;  et  haud  dubito,  quin  multis  in  exem¬ 
plis  horum  usus  illo  tempore  infelicem  exitum 
habuerit.  Conjuncta  cum  ut  F/- 

920  Ipecacuanhae,  Vino  Tartratis  Antimonii^  vel 
Aqua  Aceti  Ammonii  plerumque  dedimus,  quia 
haec  prohibent  ne  Opium  vasa  cerebri  incitet,  et 
ejus  officium  turbet,  et  quasi  sudorem  excitant, 
non  aucto  calore  nec  incitatis  corde  et  arteriis. 

Levis  tussis  titillans  aegrotum  interdum  non 
parum  lacessebat,  quae  ex  frigore  per  febris  cur¬ 
sum  oriri  visa  est ;  nihil  tamen  plerumque  ne¬ 
cessarium  erat,  nisi  pediluvium  et  laneus  pannus 
circum  collum  admotus. 

Interdum  quoque  dolor  inter  reddendam  uri- 

nam  torquebat ;  hunc  tamen  exiguae  portiones 
spiriti  aetheris  nitrosi  removebant. 

Tumori  abdominis  forte  occurrenti,  leni  me¬ 
dicamine  purgante,  et  injecto  simplice  cassiae 
sennae  infuso  cum  paululo  salium  cujusvis  me¬ 
diorum,  aut  olei  ricini,  plerumque  obviam  iba- 
tur. 

Finitis,  quae  de  curatione  hujus  febris  ne¬ 
cessaria  visa  sunt,  ultimum  ad  locum  nunc  ve¬ 
nio. 

Tertio,  De  praecavendi  ratione  paucis  dispu¬ 
tabo. 

Quamvis  huic  parti  rei  propositae  raro  a  me¬ 
dicis  cura  adhibita  sit,  ex  eventu  tamen  pericu¬ 
loso,  et  saepe  infelici  a  negligentia  orto,  quam 
maximi  momenti  rem  esse  et  curam  intentissi¬ 
mam  ‘mereri  duco,  quam  lapsum  in  febrem  ite¬ 
ratum  plus  periculi  afferre,  et  diutius,  quam  fe¬ 
brem  ipsam  primam,  manere  constet. 

1^0,  Simul  atque  vires  permiserint,  aegrotum 
in  conclave  spatiosum  et  perflatu  praeditum  re¬ 
movere  oportet,  quo  ab  aliis  eodem  morbo  labo- 
rantibus  sejungatur,  et,  si  fieri  possit,  excelsius 

conclave  ;  tabum  enim  pestilens  inferioribus 
aedium  partibus  inhaerere  videtur.  Jam  reva¬ 
lescentes,  quum  in  eadem  aedium  parte  qua  fe¬ 
bre  laborantes  remanerent,  relabi  saepe  vidi¬ 
mus. 

Alvo  convalescentis  cura  praecipue  ad¬ 
hibenda  est,  ut  rite  quotidie  descendat ;  nam 
sine  usu  medicamentorum  ut  res  postularet,  tor¬ 
pet,  quod  ex  privatione  stimulorum  in  cursu  fe¬ 
bris  solitorum  nascitur.  Ut  minuantur  quoque 
gradatim,  et  vi  et  usu  oportet.  Medicamenta, 
quibus  plerumque  usi  sumus,  erant  Sulphas  Mag~ 
nesiae  et  Fulvis  Rhei,  seu  exiguae  portiones  pilu¬ 
larum  aloeticarum.  Tormina  hoc  tempore  forte 
occurrentia  adhibito  levi  laxante  tollebantur. 

3tio,  De  ratione  victus  maxima  necessaria 
cura  est ;  quia  negligentia  hujus  revalescentes 
saepe  in  febrem  recidere,  et  exitum  maxime  in¬ 
felicem  sequi  facile  crediderim.  Hic  error  ab 
interventu  cognatorum  sedulorum  praecipue 
pendere  videtur  ;  qui  quam  levissimo  appetitus 
reditu  laeti,  cibo  etiam  laetissimo  assidue  insis¬ 
tunt,  et  ideo  omnia  febris  indicia  incipientia 
haud  raro  afferunt  Quum  plerumque  per  re- 

creationem  acerrima  fit  victus  appetitus,  qui  ae¬ 
grotum  ad  justo  largiorem  cibi  copiam  sumen¬ 
dam  hortatur ;  ab  exiguo  cibo  principium  fiat, 
qui  ventriculi  viribus  sensim  auctis,  augeri  po¬ 
test. 

Omnis  bubula  dura,  seu  fumo  sive  sale  con¬ 
dita,  caseus  durus,  et  materiae  oleosae  evitari 
debent,  quae  ad  ventriculum  adhuc  debilem  tur¬ 
bandum  operam  conferunt.  Aqua  ex  qua  caro 
bubula  decocta  est,  jusculum  pullinum,  ma- 
ranta  galanga,  oryza,  portiones  exiguae  bubulae 
seu  vervecinae,  panis  fermentatus,  et  species  ju¬ 
ris  gelati  (vulgo  dicti  Sowans,)  quod  nutrimenti 
optimi  est,  et  in  ea  regione  multum  usurpatur, 
concoctu  facile  est,  et  acorem  in  se  jucundum 
habet. 

Quantum  cibi  uno  tempore  sumendum,  tot 
e  rebus  pendet,  ut  legem  certam  ferre  non  liceat. 

Optimum  procul  dubio  et  maxime  salutiferum 
potus  genus  est  aqua  frigida,  quae  corpus  refri¬ 
gerat,  concoctionem  promovet,  et  ventriculum 
firmat.  Vinum  hordeaceum  (vulgo  dictum  Por- 
ter)  'Rut  vinum  aqua  temperatum  parce  prae¬ 
beri  potest,  et  etiam  paulum  spiritus  stillati  , a- 

qua  large  temperati,  qui  ventriculum  leviter  sti¬ 
mulet,  et  concoctionem  promoveat,  administra¬ 
ri  subinde  potest. 

4^0,  Pannum  laneum  omni  genere'  alii  vesti¬ 
mentorum  sine  dubio  longe  praestare,  satis  con¬ 
stat,  et  proxime  cutem  geri  oportet :  'quamvis 
primo  sensum  molestum  affert,  hic  tamen  mini¬ 
me  diuturnus  est,  et,  non  solum  admodum  gra¬ 
ta,  sed  etiam  prorsus  necessaria,  brevi  evadet. 
Hac  vestiti  revalescentes,  exercitationem  sine 
periculo  sub  dio  sumere  possunt ;  licet  enim  su^ 
dorem  libere  eliciant,  pannus  tameri  laneus  to¬ 
tum  absorbet,  et  servata  aequabili  temperie,  cor¬ 
pus  tepefacit-  et  solatur  ;  contra  autem,  quum 
indusium'  linteum  humidum  fit,  cuti  summae 
adhaeret,  et  sensum  algoris  et  horroris  affert^  et 
pneumoniam  etiam  inducere  potest. 

Hic,  quantum  commodi  pauperibus  in  vico 
Crifensi  pervenit  e  Societate  Foeminarum  modo 
constituta,  non  silebo  ;  quarum  singulae  domici¬ 
lia  miseriae  et  morbi  visere  non  omittunt,  et  la¬ 
boribus  indefessis  ad  levandam  aegritudinem, 
adhibitis  cibo  et  vestimentis  idoneis,  multum 
.contulerunt. 

5»®,  Exercitationi  et  animi  et  corporis  cura 
quoque  adhibenda  est.  /  '  "  ^ 

Exercitatio  corpus  confirmat,  circuitum  san?- 

/ 

guinis  promovet,  et  secernenda  et  excernenda 
excitat ;  diutius  prolata  tamen  aut  incitatior,  ma¬ 
los  eventus  efficit,  et  magna  debilitate  sequente, 
corpus  febri  recidivae  obnoxium  reddit,  Sta- 
tim  ante  cibum,  vel  post,  multum  nocet ;  visce¬ 
ra  enim  chylopoietica  fortasse  turbat.  Ad  ex¬ 
ercitationem  primo  levissimam,  et  deinde  ad  ala- 
•  criorem  confugere  oportet.  Rheda  vehi  lenissi¬ 
ma  est  exercitatio,  et  quae  initio  experienda: 
equitandum  est  postea  unde  et  animus  et  corpus 
exercentur ;  equitatio  tamen,  si  sit  violentior, 
ad  concoctionem  impediendam  spectat.  Ulti¬ 
ma  de  qua  dicam  ambulatio  est,  quae  longe  om¬ 
nium,  aegroto  fortiore  evadente,  saluberrima 
est,  quia  variis  corporis  conditionibus  aptari  po¬ 
test.  Ea,  quae  animum  minime  fatigantia  oc¬ 
cupant,  et  sermo  cognatorum  spe  aegrum  eri- 

/ 

gentium,  aptissima  sunt. 

6®®,  Et  postremo,  nimium  aut  parum  somni 
aeque  evitandum  est :  utrumque  corpori  perni¬ 
ciosum  fity  illud  valde  laxat,  solvit,  et  corpus 

ignavum  reddit ;  hoc  aegrotum  irritabilem  fere 
semper  efficit.  Maxima  ex  parte  tamen,  quo  de¬ 
bilius  sit  corpus,  eo  plus  dormiendum  ;  mature 
cubandum,  et  mane  surgendum. 

Hac  dissertatione  nunc  ad  finem  perducta, 
quae  supra  dixi,  investigationi  obnoxia  fore,  et 
admodum  vitiosa  fortasse  inventum  iri,  haud  ig¬ 
noro  ;  sed  qualiacunque  sint,  nunc  cognitioni 
subjicio  doctissimis  et  venerabilibus  Praecepto¬ 
ribus,  fretus  et  confisus. 


FINIS. 


